ddrg/super_eurlex huggingface dataset:
Komission lausunto, annettu 10. joulukuuta 2003, Saksan liittotasavallassa Baden-Württembergin osavaltiossa Heidelbergissa sijaitsevan TRIGA HD II -tutkimusreaktorin käytöstäpoistosta ja täydellisestä purkamisesta sekä käytöstä poistetun ja turvalliseen tilaan saatetun TRIGA HD I -tutkimusreaktorin täydellisestä purkamisesta syntyvän radioaktiivisen jätteen hävittämistä koskevasta suunnitelmasta



Virallinen lehti nro C 300 , 11/12/2003 s. 0008 - 0008



Komission lausunto, annettu 10. joulukuuta 2003, Saksan liittotasavallassa Baden-Württembergin osavaltiossa Heidelbergissa sijaitsevan TRIGA HD II -tutkimusreaktorin käytöstäpoistosta ja täydellisestä purkamisesta sekä käytöstä poistetun ja turvalliseen tilaan saatetun TRIGA HD I -tutkimusreaktorin täydellisestä purkamisesta syntyvän radioaktiivisen jätteen hävittämistä koskevasta suunnitelmasta (2003/C 300/04) (Ainoastaan saksankielinen teksti on todistusvoimainen) Euroopan komissio sai 6. kesäkuuta 2003 Saksan hallitukselta Euratomin perustamissopimuksen 37 artiklan mukaisesti yleiset tiedot Heidelbergissa sijaitsevan TRIGA HD II -tutkimusreaktorin käytöstäpoistosta ja täydellisestä purkamisesta sekä käytöstä poistetun ja turvalliseen tilaan saatetun TRIGA HD I -tutkimusreaktorin täydellisestä purkamisesta syntyvän radioaktiivisen jätteen hävittämistä koskevasta suunnitelmasta. Näiden tietojen sekä Saksan hallituksen 24. syyskuuta 2003 toimittamien lisätietojen ja asiantuntijaryhmän kuulemisen perusteella komissio antaa seuraavan lausunnon: a) Lyhyin etäisyys laitoksesta toiseen jäsenvaltioon, tässä tapauksessa Ranskaan, on 80 km. b) Nestemäiset ja kaasumaiset päästöt eivät tavanomaisissa toimintaolosuhteissa altista muiden jäsenvaltioiden väestöä terveyden kannalta merkittävästi. c) Laitoksen purkamisesta syntynyt kiinteä radioaktiivinen jäte toimitetaan radioaktiivisen jätteen alueelliseen keräyspisteeseen FZK Karlsruheen. Muuta kuin radioaktiivista kiinteää jätettä ja jätemateriaaleja sekä materiaaleja, jotka on vapautettu valvonnasta, voidaan loppusijoittaa tavanomaisena jätteenä, käyttää uudelleen tai kierrättää. Kaikissa tapauksissa noudatetaan turvallisuutta koskevia perusnormeja (direktiivi 96/29/Euratom). d) Jos edellä mainituissa yleisissä tiedoissa tarkastellun tyyppisen ja laajuisen onnettomuuden seurauksena ympäristöön pääsisi radioaktiivisia jätteitä ennalta-arvaamattomasti, muiden jäsenvaltioiden väestön mahdollisesti saamat säteilyannokset eivät olisi terveyden kannalta merkittäviä. Näin ollen komissio katsoo, että Saksan liittotasavallassa Baden-Württembergin osavaltiossa Heidelbergissa sijaitsevan TRIGA HD II -tutkimusreaktorin käytöstäpoistosta ja täydellisestä purkamisesta sekä käytöstä poistetun ja turvalliseen tilaan saatetun TRIGA HD I -tutkimusreaktorin täydellisestä purkamisesta syntyvän radioaktiivisen jätteen hävittämistä koskevan suunnitelman toteuttaminen tavanomaisen toiminnan yhteydessä tai yleisissä tiedoissa tarkastellun tyyppisessä ja laajuisessa onnettomuustilanteessa ei todennäköisesti aiheuta terveyden kannalta merkittävää veden, maaperän tai ilman radioaktiivista saastumista toisen jäsenvaltion alueella.
Komission lausunto annettu 20 päivänä lokakuuta 2003 suunnitelmasta KMK:n ydinvoimalan käytöstäpoistosta ja purkamisesta peräisin olevan radioaktiivisen jätteen loppusijoittamiseksi ja sen varastoimiseksi Saksan liitottasavallassa, Rheinland-Pfalzissa sijaitsevan Mülheim-Kärlichin ydinvoimalaitoksen alueella olevaan varastoon



Virallinen lehti nro C 253 , 22/10/2003 s. 0008 - 0008



Komission lausunto annettu 20 päivänä lokakuuta 2003 suunnitelmasta KMK:n ydinvoimalan käytöstäpoistosta ja purkamisesta peräisin olevan radioaktiivisen jätteen loppusijoittamiseksi ja sen varastoimiseksi Saksan liitottasavallassa, Rheinland-Pfalzissa sijaitsevan Mülheim-Kärlichin ydinvoimalaitoksen alueella olevaan varastoon (2003/C 253/07) (Ainoastaan saksankielinen teksti on todistusvoimainen) Euroopan komissio sai 6. toukokuuta 2003 Saksan hallitukselta Euratomin perustamissopimuksen 37 artiklan mukaisesti yleisiä tietoja suunnitelmasta KMK:n ydinvoimalan käytöstäpoistosta ja purkamisesta peräisin olevan radioaktiivisen jätteen loppusijoittamisesta ja sen varastoimisesta Saksan liitottasavallassa, Rheinland-Pfalzissa sijaitsevan Mülheim-Kärlichin ydinvoimalaitoksen alueella olevaan varastoon. Näiden tietojen ja Saksan hallituksen 22. heinäkuuta 2003 toimittamien lisätietojen sekä asiantuntijaryhmän kanssa käytyjen keskustelujen perusteella komissio antaa seuraavan lausunnon: a) Etäisyys laitoksesta lähimpään toisen jäsenvaltion alueeseen, tässä tapauksessa Belgiaan, on 90 km. b) Nestemäiset ja kaasumaiset päästöt eivät tavanomaisissa toimintaolosuhteissa altista muiden jäsenvaltioiden väestöä terveyden kannalta merkittävästi. c) Laitoksen purkamisesta syntynyt kiinteä radioaktiivinen jäte varastoidaan paikan päällä sijaitsevaan varastoon (laitoksen alueella olevaan välivarastoon). Muuta kuin radioaktiivista kiinteää jätettä sekä materiaalia ja materiaaleja, jotka on vapautettu valvonnasta, voidaan loppusijoittaa tavanomaisena jätteenä, käyttää uudelleen tai kierrättää. Kaikissa tapauksissa noudatetaan turvallisuutta koskevia perusnormeja (direktiivi 96/29/Euratom). d) Jos edellä mainituissa yleisissä tiedoissa tarkastellun tyyppisen ja laajuisen onnettomuuden seurauksena ympäristöön pääsisi radioaktiivisia jätteitä ennalta-arvaamattomasti, muiden jäsenvaltioiden väestön mahdollisesti saamat säteilyannokset eivät olisi terveyden kannalta merkittäviä. Komissio katsoo, että KMK:n ydinvoimalan käytöstäpoistosta ja purkamisesta peräisin olevan radioaktiivisen jätteen, joka on missä tahansa muodossa, loppusijoittamista ja sen varastoimista Saksan liittotasavallassa Rheinland-Pfalzissa sijaitsevan Mülheim-Kärlichin ydinvoimalan alueella olevaan varastoon koskevan suunnitelman toteuttaminen tavanomaisen toiminnan yhteydessä tai yleisissä tiedoissa tarkastellun tyyppisessä ja laajuisessa onnettomuustilanteessa ei todennäköisesti aiheuta terveyden kannalta merkittävää veden, maaperän tai ilman radioaktiivista saastumista toisen jäsenvaltion alueella.
Komission lausunto, annettu 20 päivänä lokakuuta 2003, Yhdistyneessä kuningaskunnassa sijaitsevan Hinkley Point A -ydinvoimalan käytöstäpoistosta peräisin olevan radioaktiivisen jätteen hävittämistä koskevasta suunnitelmasta Euratomin perustamissopimuksen 37 artiklan mukaisesti



Virallinen lehti nro C 253 , 22/10/2003 s. 0007 - 0007



Komission lausunto, annettu 20 päivänä lokakuuta 2003, Yhdistyneessä kuningaskunnassa sijaitsevan Hinkley Point A -ydinvoimalan käytöstäpoistosta peräisin olevan radioaktiivisen jätteen hävittämistä koskevasta suunnitelmasta Euratomin perustamissopimuksen 37 artiklan mukaisesti (2003/C 253/06) (Ainoastaan englanninkielinen teksti on todistusvoimainen) Euroopan komissio sai 30. huhtikuuta 2003 Yhdistyneen kuningaskunnan hallitukselta Euratomin perustamissopimuksen 37 artiklan mukaisesti yleisiä tietoja suunnitelmasta Hinkley Point A -ydinvoimalan käytöstäpoistosta peräisin olevan radioaktiivisen jätteen loppusijoittamiseksi. Näiden tietojen ja Yhdistyneen kuningaskunnan hallituksen 14. elokuuta 2003 toimittamien lisätietojen sekä asiantuntijaryhmän kanssa käytyjen keskustelujen perusteella komissio antaa seuraavan lausunnon: a) Laitoksen etäisyys lähimmän toisen jäsenvaltion, tässä tapauksessa Ranskan, rajasta on noin 180 km. b) Nestemäiset ja kaasumaiset jätteet eivät tavanomaisissa toimintaolosuhteissa altista muiden jäsenvaltioiden väestöä terveyden kannalta merkittävästi. c) Kiinteä keskiaktiivinen jäte varastoidaan paikan päällä. Matala-aktiivinen jäte ja säteilytetyt polttoaine-elementit varastoidaan paikan päällä ennen niiden kuljettamista loppusijoitettaviksi tai jälleenkäsiteltäviksi Yhdistyneessä kuningaskunnassa sijaitseviin laitoksiin. Muuta kuin radioaktiivista kiinteää jätettä sekä materiaalia, jotka on vapautettu valvonnasta, voidaan loppusijoittaa tavanomaisena jätteenä, käyttää uudelleen tai kierrättää. Kaikissa tapauksissa noudatetaan turvallisuutta koskevia perusnormeja (direktiivi 96/29/Euratom). d) Jos edellä mainituissa yleisissä tiedoissa tarkastellun tyyppisen ja laajuisen onnettomuuden seurauksena ympäristöön pääsisi radioaktiivisia jätteitä ennalta-arvaamattomasti, muiden jäsenvaltioiden väestön mahdollisesti saamat säteilyannokset eivät olisi terveyden kannalta merkittäviä. Komissio katsoo, että Yhdistyneessä kuningaskunnassa sijaitsevan Hinkley Point A -ydinvoimalan käytöstäpoistosta peräisin olevan radioaktiivisen jätteen, joka on missä tahansa muodossa, loppusijoittamista koskevan suunnitelman toteuttaminen tavanomaisen toiminnan yhteydessä tai yleisissä tiedoissa tarkastellun tyyppisessä ja laajuisessa onnettomuustilanteessa ei todennäköisesti aiheuta terveyden kannalta merkittävää veden, maaperän tai ilman radioaktiivista saastumista toisen jäsenvaltion alueella.
Komission lausunto, annettu 20 päivänä lokakuuta 2003, Tanskassa Sjællandin saarella sijaitsevassa Risøn tutkimuskeskuksessa olevien ydinlaitosten, myös tutkimusreaktoreiden ja kuumakammioiden, purkamisesta syntyvän radioaktiivisen jätteen hävittämistä koskevasta suunnitelmasta Euratomin perustamissopimuksen 37 artiklan mukaisesti



Virallinen lehti nro C 253 , 22/10/2003 s. 0009 - 0009



Komission lausunto, annettu 20 päivänä lokakuuta 2003, Tanskassa Sjællandin saarella sijaitsevassa Risøn tutkimuskeskuksessa olevien ydinlaitosten, myös tutkimusreaktoreiden ja kuumakammioiden, purkamisesta syntyvän radioaktiivisen jätteen hävittämistä koskevasta suunnitelmasta Euratomin perustamissopimuksen 37 artiklan mukaisesti (2003/C 253/08) (Ainoastaan tanskankielinen teksti on todistusvoimainen) Euroopan komissio sai 7. huhtikuuta 2003 Tanskan hallitukselta Euratomin perustamissopimuksen 37 artiklan mukaisesti yleiset tiedot Risøn tutkimuskeskuksessa olevien ydinlaitosten, myös tutkimusreaktoreiden ja kuumakammioiden, purkamisesta syntyvän radioaktiivisen jätteen hävittämistä koskevasta suunnitelmasta. Näiden tietojen sekä Tanskan hallituksen 3. heinäkuuta 2003 toimittamien lisätietojen ja asiantuntijaryhmän kuulemisen perusteella komissio antaa seuraavan lausunnon: a) Kyseinen laitos sijaitsee 63 kilometrin etäisyydellä lähimmän toisen jäsenvaltion Ruotsin rajasta ja 137 kilometrin etäisyydellä Saksassa sijaitsevasta Rügenistä. b) Nestemäisten ja kaasumaisten jätteiden päästöt eivät tavanomaisessa toiminnassa altista toisten jäsenvaltioiden väestöä terveyden kannalta merkittävällä tavalla. c) Jätteen käsittelyssä syntyvät kiinteät radioaktiiviset jätteet varastoidaan kyseisellä alueella sijaitsevaan laitokseen ja siirretään myöhemmin tuleviin Tanskassa sijaitseviin sijoituspaikkoihin. Kiinteitä ei-radioaktiivisia jätteitä ja materiaaleja, jotka vapautetaan valvonnasta, jos ne eivät ylitä vapauttamisrajoja, voidaan käsitellä tavanomaisina jätteinä, käyttää uudelleen tai kierrättää. Tämä tehdään perusnormien mukaisesti (direktiivi 96/29/Euratom). d) Jos ympäristöön pääsee radioaktiivisia jätteitä ennalta arvaamattomasti sentyyppisen ja -laajuisen onnettomuuden seurauksena, jota käsitellään yleisissä tiedoissa, muiden jäsenvaltioiden väestön mahdollisesti saamat säteilymäärät eivät ole terveyden kannalta merkittäviä. Näin ollen komissio katsoo, että Tanskassa Sjællandin saarella sijaitsevassa Risøn tutkimuskeskuksessa olevien ydinlaitosten, myös tutkimusreaktoreiden ja kuumakammioiden, purkamisesta missä tahansa muodossa syntyvän radioaktiivisen jätteen hävittämistä koskevan suunnitelman toteuttaminen tavanomaisen toiminnan yhteydessä tai yleisissä tiedoissa käsitellyn tyyppisessä ja laajuisessa onnettomuustilanteessa ei todennäköisesti aiheuta terveyden kannalta merkittävää veden, maaperän tai ilman radioaktiivista saastumista toisen jäsenvaltion alueella.
Komission lausunto, annettu 1 päivänä lokakuuta 2003, Saksan liittotasavallassa sijaitsevan Philippsburg KKP -ydinvoimalaitoksen alueella tehtävissä muutostöissä syntyvän radioaktiivisen jätteen hävittämistä koskevasta suunnitelmasta Euratomin perustamissopimuksen 37 artiklan mukaisesti



Virallinen lehti nro C 238 , 04/10/2003 s. 0002 - 0002



Komission lausunto, annettu 1 päivänä lokakuuta 2003, Saksan liittotasavallassa sijaitsevan Philippsburg KKP -ydinvoimalaitoksen alueella tehtävissä muutostöissä syntyvän radioaktiivisen jätteen hävittämistä koskevasta suunnitelmasta Euratomin perustamissopimuksen 37 artiklan mukaisesti (2003/C 238/02) (Ainoastaan saksankielinen teksti on todistusvoimainen) Euroopan komissio sai 6. toukokuuta 2003 Saksan liittotasavallan hallitukselta Euratomin perustamissopimuksen 37 artiklan mukaisesti yleisiä tietoja Philippsburg KKP -ydinvoimalaitoksen alueella tehtävissä muutostöissä syntyvän radioaktiivisen jätteen hävityssuunnitelmasta. Komissio katsoi näiden tietojen perusteella, että suunnitelma koskee sellaisen toiminnassa olevan laitoksen muuttamista, josta on jo annettu lausunto. Komissio on lisäksi ottanut huomioon, että muutostöissä syntyvän säteilytetyn polttoaineen välivaraston on suunniteltu pysyvän toiminnassa jopa 40 vuotta, ja se voisi pysyä toiminnassa nykyisen laitoksen käytöstä poiston ja purkamisen jälkeen. Asiantuntijaryhmän kanssa käytyjen keskustelujen perusteella komissio antaa seuraavan lausunnon: a) Suunnitellut muutokset eivät edellytä kaasumaisten ja nestemäisten päästöjen nykyisten sallittujen enimmäismäärien muuttamista. b) Suunnitellut muutokset eivät vaikuta nykyisen laitoksen toiminnasta syntyvään kiinteään radioaktiiviseen jätteeseen. c) Suunnitellut muutokset eivät vaikuta radioaktiivisten aineiden suunnittelemattomiin päästöihin, joita voi syntyä sen tyyppisessä ja suuruisessa onnettomuustilanteessa, jota tarkastellaan nykyisen laitoksen yleisissä tiedoissa. Komissio katsoo, että Saksan liittotasavallassa sijaitsevan Philippsburgin KKP -ydinvoimalaitoksen alueella tehtävissä muutostöissä missä hyvänsä muodossa syntyvän radioaktiivisen jätteen hävittämistä koskevan suunnitelman toteuttaminen tavanomaisen toiminnan yhteydessä tai sen tyyppisessä ja suuruisessa onnettomuustilanteessa, jota tarkastellaan yleisissä tiedoissa, ei todennäköisesti aiheuta terveyden kannalta merkittävää veden, maaperän tai ilman radioaktiivista saastumista toisen jäsenvaltion alueella.
Euratomin perustamissopimuksen 37 artiklan mukainen Komission lausunto, annettu 29 päivänä heinäkuuta 2003, Ranskassa Cadarachen toimipaikalla sijaitsevan radioaktiivisen jätteen pakkaus- ja varastointilaitoksen (CEDRA) käytöstä syntyvän radioaktiivisen jätteen hävittämistä koskevasta suunnitelmasta



Virallinen lehti nro C 182 , 01/08/2003 s. 0024 - 0024



Euratomin perustamissopimuksen 37 artiklan mukainen Komission lausunto, annettu 29 päivänä heinäkuuta 2003, Ranskassa Cadarachen toimipaikalla sijaitsevan radioaktiivisen jätteen pakkaus- ja varastointilaitoksen (CEDRA) käytöstä syntyvän radioaktiivisen jätteen hävittämistä koskevasta suunnitelmasta (2003/C 182/07) (Ainoastaan ranskankielinen teksti on todistusvoimainen) Euroopan komissio sai 23. tammikuuta 2003 Ranskan hallitukselta Euratomin perustamissopimuksen 37 artiklan mukaisesti yleisiä tietoja radioaktiivisen jätteen pakkaus- ja varastointilaitoksen (CEDRA) käytöstä syntyvän radioaktiivisen jätteen hävityssuunnitelmasta. Näiden tietojen, Ranskan hallituksen 28. toukokuuta 2003 toimittamien lisätietojen ja asiantuntijaryhmän kanssa käytyjen keskustelujen perusteella komissio antaa seuraavan lausunnon: a) Laitoksen etäisyys lähimmän jäsenvaltion (Italian) rajaan on noin 110 km. Espanja on noin 230 kilometrin päässä. b) Nestemäisten ja kaasumaisten radioaktiivisten jätteiden päästöt eivät tavanomaisissa toimintaolosuhteissa altista muiden jäsenvaltioiden väestöä terveyden kannalta merkittävästi. c) Jätteen käsittelyn yhteydessä syntyvä kiinteä radioaktiivinen jäte varastoidaan laitokseen tai hävitetään toimiluvan saaneissa laitoksissa Ranskassa. d) Jos edellä mainituissa yleisissä tiedoissa tarkastellun tyyppisen ja laajuisen onnettomuuden seurauksena ympäristöön pääsisi radioaktiivisia jätteitä ennalta arvaamattomasti, muiden jäsenvaltioiden väestön mahdollisesti saamat säteilymäärät eivät olisi terveyden kannalta merkittäviä. Komissio katsoo, että Ranskassa Cadarachen toimipaikalla sijaitsevasta radioaktiivisen jätteen pakkaus- ja varastointilaitoksesta (CEDRA) missä hyvänsä muodossa peräisin olevan radioaktiivisen jätteen hävittämistä koskevan suunnitelman toteuttaminen tavanomaisen toiminnan yhteydessä tai yleisissä tiedoissa tarkastellun tyyppisessä ja laajuisessa onnettomuustilanteessa ei todennäköisesti aiheuta terveyden kannalta merkittävää veden, maaperän tai ilman radioaktiivista saastumista toisen jäsenvaltion alueella.
Euratomin perustamissopimuksen 37 artiklan mukainen komission lausunto, annettu 29 päivänä tammikuuta 2003, Saksan liittotasavallassa sijaitsevan Gundremmingen II KRB II -ydinvoimalaitoksen alueella tehtävissä muutostöissä syntyvän radioaktiivisen jätteen hävittämistä koskevasta suunnitelmasta



Virallinen lehti nro C 026 , 04/02/2003 s. 0013 - 0013



Euratomin perustamissopimuksen 37 artiklan mukainen komission lausunto, annettu 29 päivänä tammikuuta 2003, Saksan liittotasavallassa sijaitsevan Gundremmingen II KRB II -ydinvoimalaitoksen alueella tehtävissä muutostöissä syntyvän radioaktiivisen jätteen hävittämistä koskevasta suunnitelmasta (2003/C 26/09) (ainoastaan saksankielinen teksti on todistusvoimainen) Euroopan komissio sai 6. elokuuta 2002 Saksan liittotasavallan hallitukselta Euratomin perustamissopimuksen 37 artiklan mukaisesti yleisiä tietoja Gundremmingen II KRB II -ydinvoimalaitoksen alueella tehtävissä muutostöissä syntyvän radioaktiivisen jätteen hävityssuunnitelmasta. Komissio katsoi näiden tietojen perusteella, että suunnitelma koskee sellaisen toiminnassa olevan laitoksen muuttamista, josta on jo annettu lausunto. Komissio on lisäksi ottanut huomioon, että muutostöissä syntyvän säteilytetyn polttoaineen välivaraston on suunniteltu pysyvän toiminnassa jopa 40 vuotta, ja se voisi pysyä toiminnassa nykyisen laitoksen käytöstä poiston ja purkamisen jälkeen. Asiantuntijaryhmän kanssa käytyjen keskustelujen perusteella komissio antaa seuraavan lausunnon: a) suunnitellut muutokset eivät edellytä kaasumaisten ja nestemäisten päästöjen nykyisten sallittujen enimmäismäärien muuttamista; b) suunnitellut muutokset eivät vaikuta nykyisen laitoksen toiminnasta syntyvään kiinteään radioaktiiviseen jätteeseen; c) Suunnitellut muutokset eivät vaikuta radioaktiivisten aineiden ennaltaarvaamattomiin päästöihin, joita voi syntyä nykyisen laitoksen yleisissä tiedoissa tarkastellun tyyppisessä ja laajuisessa onnettomuustilanteessa. Komissio katsoo, että Saksan liittotasavallassa sijaitsevan Gundremmingen II KRB II -ydinvoimalaitoksen alueella tehtävissä muutostöissä missä hyvänsä muodossa syntyvän radioaktiivisen jätteen hävittämistä koskevan suunnitelman toteuttaminen tavanomaisen toiminnan yhteydessä tai yleisissä tiedoissa tarkastellun tyyppisessä ja laajuisessa onnettomuustilanteessa ei todennäköisesti aiheuta terveyden kannalta merkittävää veden, maaperän tai ilman radioaktiivista saastumista toisen jäsenvaltion alueella.
Komission lausunto ehdotuksesta neuvoston päätökseksi talous- ja rahoituskomitean perussäännön tarkistamisesta



Virallinen lehti nro C 130 , 04/06/2003 s. 0009 - 0009



Komission lausunto ehdotuksesta neuvoston päätökseksi talous- ja rahoituskomitean perussäännön tarkistamisesta (2003/C 130/04) Euroopan yhteisön perustamissopimuksen 209 artiklan mukaisesti neuvosto antaa komiteoita koskevat säännöt saatuaan komission lausunnon. Neuvosto pyysi 23. huhtikuuta 2003 päivätyllä kirjeellä komissiolta lausuntoa talous- ja rahoituskomitean perussäännön tarkistamisesta. Voimassa oleva perussääntö perustuu 31 päivänä joulukuuta 1998 tehtyyn neuvoston päätökseen (1999/8/EY). Ehdotetun tarkistuksen tavoitteena on ottaa huomioon Euroopan unionin tuleva laajentuminen käsittämään 25 jäsenvaltiota. Talous- ja rahoituskomitean tehokkaan toiminnan varmistamiseksi neuvoston päätösluonnoksessa ehdotetaan, että komitea toimisi kahdessa eri kokoonpanossa: rajoitetussa kokoonpanossa olisivat paikalla vain jäsenvaltioiden viranomaisten, komission ja Euroopan keskuspankin edustajat, kun taas täydessä kokoonpanossa mukana olisivat myös kansallisten keskuspankkien jäsenet. Tätä varten neuvosto ehdottaa yhden artiklan lisäämistä ja kahden artiklan muuttamista, tarkemmin sanoen: - ehdotuksen 4 artiklassa (uusi artikla) säädetään kahdesta kokoonpanosta, - ehdotuksen 5 artiklassa (joka vastaa nykyisen perussäännön 4 artiklaa) selvennetään, että kansallisten keskuspankkien jäsenet eivät voi vaatia pääsyä kaikkiin sellaisia kysymyksiä koskeviin keskusteluihin, joista neuvosto voi myöhemmin tehdä päätöksen, - ehdotuksen 10 artiklaa (joka vastaa nykyisen perussäännön 9 artiklaa) on muutettu siten, että kokouksen koolle kutsumiseen tarvittavaa vähimmäisjäsenmäärää on lisätty kahdesta neljään. Komissio katsoo, että ehdotettu perussäännön tarkistus on tarkoituksenmukainen. Ehdotetussa muutoksessa on otettu huomioon, että kansallisten viranomaisten edustajilla on erityistä vastuuta kysymyksissä, joista neuvosto tekee päätöksiä. Keskuspankkien jäsenten asiantuntemusta ja analyyttisiä näkemyksiä hyödynnetään kuitenkin edelleen tarkoituksenmukaisesti. Tarkistuksella ei ole vaikutusta komission asemaan komiteassa. Komissio katsoo siis, että: - ehdotuksen 2 artiklan toista luetelmakohtaa tulisi muuttaa siten, että se vastaa perustamissopimuksen artiklojen nykyistä numerointia. Sen takia viittaus perustamissopimuksen 151 artiklaan tulisi korvata viittauksella 207 artiklaan. - ehdotuksen 5 artiklaa tulisi selventää seuraavasti: "Jos neuvot tai lausunto annetaan sellaisista kysymyksistä, joista neuvosto voi myöhemmin tehdä päätöksen, kansallisten keskuspankkien jäsenet läsnäollessaan sekä Euroopan keskuspankin jäsenet ja komissio voivat osallistua täysimääräisesti keskusteluun mutta eivät saa osallistua äänestykseen."
Komission lausunto talouspoliittisen komitean kokoonpanon ja perussäännön tarkistamista koskevasta neuvoston päätösluonnoksesta



Virallinen lehti nro C 127 , 29/05/2003 s. 0033 - 0033



Komission lausunto talouspoliittisen komitean kokoonpanon ja perussäännön tarkistamista koskevasta neuvoston päätösluonnoksesta (2003/C 127/07) Euroopan yhteisön perustamissopimuksen 209 artiklan mukaisesti neuvosto antaa komission lausunnon saatuaan komiteoita koskevat säännöt. Neuvosto pyysi 20 päivänä toukokuuta 2003 päivätyssä kirjeessä komission lausuntoa talouspoliittisen komitean kokoonpanon ja perussäännön tarkistamisesta. Kyseisestä perussäännöstä on määrätty 29 päivänä syyskuuta 2000 tehdyssä neuvoston päätöksessä (2000/604/EY). Ehdotetun tarkistuksen tavoitteena on ottaa huomioon Europan unionin laajentuminen 25 jäsenvaltion unioniksi. Toiminnan tehokkuuden varmistamiseksi neuvoston päätösluonnoksessa ehdotetaan, että jäsenvaltiot, komissio ja Euroopan keskuspankki nimittävät kukin komiteaan kaksi jäsentä nykyisen neljän sijasta. Komissio katsoo, että perussäännön ehdotettu tarkistus on asianmukainen. Tarkistus ei vaikuta komission rooliin komiteassa.